ઉલ્લેખનીય છે કે જેલના જે રૂમમાં લાલુ યાદવ રહે છે તે વીઆઈપી રૂમ છે. જે બીજા રૂમો કરતા ગણો અલગ છે. તેમાં એટેજ બાથરૂમ, બેડ સીટ અને મચ્છરદાનીની સુવિધા આપવામાં આવી છે. તેમને જેલમાં 3351 કેદી નંબર આપવામાં આવ્યો છે. તેમની ઉંમરને જોતા વકીલ દ્વારા જેલમાં આ સુવિધાઓની રજુઆત કરવામાં આવી હતી. આથી તેમને આ સુવિધાઓ આપવામાં આવી છે. આજે રવિવાર હોવાથી તેમને કોઈની સાથે મળવા દેવામાં નહી આવે. વિશેષ સીબીઆઈ કોર્ટ દ્વારા બિહારના પૂર્વ સી.એમ અને રાષ્ટ્રીય જનતા દળ(આરજેડી)ના પ્રમુખ લાલુ પ્રસાદ યાદવને ઘાસચારા કૌભાંડમાં દોષી જાહેર કરતા તેમણે જણાવ્યુ હતું કે, આ ધર્મયુદ્ધ માં તે એકલા નથી, પરંતુ સમગ્ર બિહાર તેમની સાથે છે.'